
VEDLEGG I

PREPARATOMTALE



1.	LEGEMIDLETS NAVN

TRISENOX 1 mg/ml konsentrat til infusjonsvæske, oppløsning 
TRISENOX 2 mg/ml konsentrat til infusjonsvæske, oppløsning


2.	KVALITATIV OG KVANTITATIV SAMMENSETNING

TRISENOX 1 mg/ml konsentrat til infusjonsvæske, oppløsning

Hver ml med konsentrat inneholder 1 mg arsentrioksid.
Hver ampulle med 10 ml inneholder 10 mg arsentrioksid.

TRISENOX 2 mg/ml konsentrat til infusjonsvæske, oppløsning

Hver ml med konsentrat inneholder 2 mg arsentrioksid.
Hvert hetteglass med 6 ml inneholder 12 mg arsentrioksid.

For fullstendig liste over hjelpestoffer, se pkt. 6.1.


3.	LEGEMIDDELFORM

Konsentrat til infusjonsvæske, oppløsning (sterilt konsentrat).

Klar, fargeløs, vandig løsning.


4.	KLINISKE OPPLYSNINGER

4.1	Indikasjoner

TRISENOX er indisert for induksjon av remisjon og konsolidering til voksne pasienter med: 
· Nylig diagnostisert akutt promyelocytisk leukemi (APL) med lav til middels risiko (antall hvite blodceller ≤ 10 x 103/mikrol) i kombinasjon med all-trans retinsyre (ATRA)
· Tilbakevendende/refraktær akutt promyelocytisk leukemi (APL) (tidligere behandling skal ha omfattet et retinoid og kjemoterapi)
kjennetegnet ved tilstedeværelse av t(15;17) translokasjon og/eller tilstedeværelse av genet promyelocyttleukemi/retinsyrereseptor alfa (PML/RARα).

Responshastigheten til arsentrioksid ved andre undertyper av myelogen leukemi er ikke studert. 

4.2	Dosering og administrasjonsmåte

TRISENOX må administreres under tilsyn av lege som har erfaring med behandlingen av akutt leukemi, og de spesielle overvåkingsprosedyrer som er beskrevet i avsnitt 4.4 må overholdes.

Dosering

Den samme dosen anbefales for voksne og eldre.

Nylig diagnostisert akutt promyelocytisk leukemi (APL) med lav til middels risiko

Plan for induksjonsbehandling
TRISENOX må administreres intravenøst med en dose på 0,15 mg/kg/dag gitt daglig inntil fullstendig remisjon er oppnådd. Behandlingen må seponeres dersom fullstendig remisjon ikke er oppnådd innen dag 60.

Konsolideringsplan
TRISENOX må administreres intravenøst med en dose på 0,15 mg/kg/dag, 5 dager i uken. Behandlingen skal fortsette med 4 uker på og 4 uker av behandling for til sammen 4 sykluser.

Tilbakevendende/refraktær akutt promyelocytisk leukemi (APL)

Plan for induksjonsbehandling
TRISENOX må administreres intravenøst med fast dose på 0,15 mg/kg/dag gitt daglig inntil fullstendig remisjon er oppnådd (mindre enn 5 % blaster tilstede i cellebenmarg uten tegn på leukemiceller). Behandlingen må seponeres hvis fullstendig remisjon ikke har inntruffet innen dag 50.

Konsolideringsplan
Konsolideringsbehandling må starte 3 til 4 uker etter at induksjonsbehandlingen er fullført. TRISENOX skal administreres intravenøst med en dose på 0,15 mg/kg/dag. Det skal totalt administreres 25 doser, gitt 5 dager i uken, etterfulgt av 2 dagers avbrudd. Dette gjentas i 5 uker.

Doseutsettelse, -modifisering og -reinnsetting

Behandling med TRISENOX må avbrytes midlertidig før planlagt avslutning på behandling når det observeres en toksisitetsgrad 3 eller mer i henhold til NCI-CTC (National Cancer Institute Common Toxicity Criteria) som vurderes som mulig relatert til TRISENOX-behandling. Pasienter som får reaksjoner som anses å være TRISENOX-relatert må gjenoppta behandling kun etter stablisering av den toksiske hendelsen eller etter restitusjon til baseline fra avviket som førte til avbrudd. I slike tilfeller må behandlingen gjenopptas med 50 % av den foregående daglig dosen. Hvis den toksiske hendelsen ikke opptrer igjen innen 7 dager etter ny oppstart av behandling med redusert dose, kan den daglige dosen økes til 100 % av den opprinnelige dosen. Pasienter som opplever tilbakevendende toksisitet må avslutte behandlingen.
For EKG, elektrolyttforstyrrelser og levertoksisitet, se pkt. 4.4.

Spesielle populasjoner

Nedsatt leverfunksjon
Da det ikke foreligger data fra noen av gruppene med nedsatt leverfunksjon og levertoksiske effekter kan forekomme under behandling med TRISENOX, anbefales forsiktighet ved bruk av TRISENOX hos pasienter med nedsatt leverfunksjon (se pkt. 4.4 og 4.8).

Nedsatt nyrefunksjon
Da det ikke foreligger data fra noen av gruppene med nedsatt nyrefunksjon, anbefales forsiktighet ved bruk av TRISENOX hos pasienter med nedsatt nyrefunksjon.

Pediatrisk populasjon
Sikkerhet og effekt av TRISENOX hos barn opp til 17 år har ikke blitt fastslått. For tiden tilgjengelige data for barn fra 5 til 16 år er beskrevet i pkt. 5.1, men ingen doseringsanbefalinger kan gis. Det finnes ingen tilgjengelige data for barn under 5 år.

Administrasjonsmåte

TRISENOX må administreres intravenøst over 1–2 timer. Infusjonen kan forlenges til inntil 4 timer hvis vasomotoriske reaksjoner observeres. Det er ikke nødvendig med sentralvenøst kateter. Pasienter må legges inn på sykehus i begynnelsen av behandlingen på grunn av symptomer på sykdom og for å sikre tilstrekkelig overvåking.

For instruksjoner vedrørende tilberedning av dette legemidlet før administrering, se pkt. 6.6.

4.3	Kontraindikasjoner

Overfølsomhet overfor virkestoffet eller overfor noen av hjelpestoffene listet opp i pkt. 6.1.

4.4	Advarsler og forsiktighetsregler

Klinisk ustabile APL-pasienter er spesielt utsatte og trenger hyppigere overvåking av elektrolytt- og glykeminivåene så vel som hyppigere tester av hematologiske, hepatiske, nyre- og koaguleringsparametere.

Leukocyttaktiveringssyndrom (APL-differensieringssyndrom)
Totalt 27 % av pasienter med tilbakevendende/refraktær APL behandlet med arsentrioksid, har opplevd symptomer som ligner på et syndrom kalt "retinoic-acid-acute promyelocytic leukaemia" (RA-APL) eller APL-differensieringssyndrom, kjennetegnet med feber, dyspné, vektøkning, lungeinfiltrater og pleurale eller perikardiale effusjoner, med eller uten leukocytose. Dette syndromet kan være fatalt. Hos nylig diagnostiserte APL-pasienter som ble behandlet med arsentrioksid og all-trans retinsyre (ATRA), ble APL-differensieringssyndrom observert hos 19 %, inkludert 5 alvorlige tilfeller. Ved de første tegn på syndromet (uforklarlig feber, dyspné og/eller vektøkning, unormale auskultatoriske funn i brystet eller radiografiske avvik), skal behandlingen med TRISENOX seponeres midlertidig og høye doser med steroider (deksametason 10 mg intravenøst to ganger om dagen) må straks iverksettes, uavhengig av antall leukocytter, og fortsettes i minst 3 dager eller mer til tegn og symptomer har avtatt. Hvis det er klinisk forsvarlig/påkrevet, anbefales også samtidig behandling med diuretika. For de fleste pasientene er det ikke nødvendig å permanent seponere TRISENOX under behandling av APL-differensieringssyndromet. Så snart tegn og symptomer har avtatt, kan behandling med TRISENOX gjenopptas med 50 % av den foregående dosen i de første 7 dagene. Deretter, hvis foregående toksisitet ikke forverres, kan TRISENOX gjenopptas med full dose. Dersom symptomene kommer tilbake, bør dosen med TRISENOX reduseres til foregående dose. For å forhindre utvikling av APL-differensieringssyndromet under induksjon av behandlingen, kan prednison (0,5 mg/kg kroppsvekt/dag under induksjonsbehandling) administreres fra dag 1 av behandling med TRISENOX til avsluttet induksjonsbehandling hos APL-pasienter. Det anbefales at kjemoterapi ikke brukes samtidig med steroider, da det ikke foreligger noen erfaring med administrasjon av både steroider og kjemoterapi under behandlingen av leukocyttaktiveringssyndrom på grunn av TRISENOX. Erfaring etter markedsføring tyder på at et lignende syndrom kan oppstå hos pasienter med andre typer ondartet sykdom. Disse pasientene bør overvåkes og behandles som beskrevet ovenfor. 

Elektrokardiogram (EKG) avvik
Arsentrioksid kan forårsake forlengelse av QT-intervall og fullstendig atrioventrikulær blokkering. QT-forlengelse kan føre til torsade de pointes-type ventrikulær arytmi som kan være fatal. Tidligere behandling med antrasykliner kan øke risikoen for QT-forlengelse. Risikoen for torsade de pointes er forbundet med omfanget av QT-forlengelse, administrasjon av QT-forlengende legemidler (som klasse Ia og III antiarrytmika (f.eks. kinidin, amiodaron, sotalol, dofetilid), nevroleptika (f.eks. tioridazin), antidepressiva (f.eks. amitriptylin), enkelte makrolider (f.eks. erytromycin), enkelte antihistaminer (f.eks. terfinadin og astemizol), enkelte kinolon-antibiotika (f.eks. sparfloksacin) og andre legemidler som er kjent for å øke QT-intervallet (f.eks. cisaprid)), tidligere tilfeller av torsade de pointes, QT-forlengelse, hjerteslag, administrasjon av kaliumdrivende midler, amfotericin B eller andre forhold som fører til hypokalemi eller hypomagnesemi. I kliniske studier med tilbakevendende/refraktær sykdom opplevde 40 % av pasientene som ble behandlet med TRISENOX minst én QT-korrigert (QTc) intervallforlengelse som var større enn 500 msek. Forlengelse av QTc ble observert mellom 1 og 5 uker etter infusjon av TRISENOX og returnerte til baseline innen 8 uker etter infusjon. Én pasient (som tok flere legemidler samtidig, inkludert amfotericin B) hadde asymptomatisk torsade de pointes under induksjonsterapi for tilbakevendende APL med arsentrioksid. Hos nylig diagnostiserte pasienter viste 15,6 % QTc-forlengelse med arsentrioksid i kombinasjon med ATRA (se pkt. 4.8). Hos én nylig diagnostisert pasient ble induksjonsbehandlingen avsluttet på grunn av alvorlig forlengelse av QTc-intervallet og elektrolyttavvik på dag 3 av induksjonsbehandlingen.

EKG og anbefalinger ved elektrolyttovervåking
Før terapi med TRISENOX startes må det utføres en 12-lednings EKG og serumelektrolytter (kalium, kalsium og magnesium) og kreatinin må evalueres. Eksisterende elektrolyttavvik må korrigeres og, om mulig, må bruk av legemidler som er kjent for å forlenge QT-intervallet opphøre. Pasienter med risikofaktorer for QTc-forlengelse eller risikofaktorer for torsade de pointes bør overvåkes med kontinuerlig hjerteovervåking (EKG). Ved QTc større enn 500 msek må det utføres korrigerende tiltak og QTc reevalueres med flere påfølgende EKG, og hvis tilgjengelig, rådføring med spesialist, før det vurderes å bruke TRISENOX. Under behandling med TRISENOX må kaliumkonsentrasjon holdes over 4 mEq/l og magnesiumkonsentrasjon må holdes over 1,8 mg/dl. Pasienter med absolutt QT-intervallverdi på > 500 msek må reevalueres og umiddelbare tiltak må iverksettes for å korrigere eventuelle parallelle risikofaktorer, samtidig som at man må vurdere risikoen/fordelen med å fortsette kontra å suspendere behandling med TRISENOX. Hvis det utvikles synkope, hurtig eller uregelmessig puls, må pasienten innlegges og overvåkes kontinuerlig, serumelektrolytter må evalueres, behandling med TRISENOX må midlertidig opphøre inntil QTc-intervallet går tilbake til under 460 msek, unormale elektrolyttnivåer korrigeres og synkope og uregelmessig puls opphører. Etter restitusjon bør behandlingen gjenopptas med 50 % av den foregående daglige dosen. Hvis QTc-forlengelse ikke oppstår igjen i løpet av 7 dager etter ny oppstart av behandling med den reduserte dosen, kan behandling med TRISENOX gjenopptas med 0,11 mg/kg kroppsvekt/dag i uke 2. Den daglige dosen kan økes til 100 % av den opprinnelige dosen hvis det ikke oppstår forlenging. Det foreligger ingen data om effekten av arsentrioksid på QTc-intervallet under infusjon. EKG må tas to ganger i uken, og hyppigere for klinisk ustabile pasienter under induksjon og konsolidering.

Levertoksisitet (grad 3 eller mer)
Ved nylig diagnostisert akutt promyelocytisk leukemi (APL) med lav til middels risiko, utviklet 63,2 % levertoksiske effekter av grad 3 eller 4 under induksjons- eller konsolideringsbehandling med arsentrioksid i kombinasjon med ATRA (se pkt. 4.8). Toksiske effekter forsvant imidlertid ved midlertidig seponering av enten arsentrioksid, ATRA eller begge. Behandling med TRISENOX må seponeres før planlagt avslutning av behandling når det observeres levertoksisitet grad 3 eller mer i henhold til NCI-CTC (National Cancer Institute Common Toxicity Criteria). Så snart bilirubin og/eller SGOT og/eller alkalisk fosfatase reduseres til under 4 ganger øvre normalgrense, bør behandling med TRISENOX gjenopptas med 50 % av den foregående dosen i de første 7 dagene. Deretter, hvis foregående toksisitet ikke forverres, bør TRISENOX gjenopptas med full dose. I tilfeller der symptomene kommer tilbake, må TRISENOX seponeres permanent.

Doseutsettelse og –modifisering
Behandling med TRISENOX må avbrytes midlertidig før planlagt avslutning på behandling når det observeres en toksisitetsgrad 3 eller mer i henhold til NCI-CTC (National Cancer Institute Common Toxicity Criteria) som vurderes som mulig relatert til TRISENOX–behandling (se pkt. 4.2). 

Laboratorietester
Pasientens elektrolytt- og glykeminivåer, samt hematologiske, hepatiske, nyre- og koaguleringsparametere må kontrolleres minst to ganger i uken, og hyppigere for klinisk ustabile pasienter under induksjonsfasen og minst to ganger i uken i konsolideringsfasen. 

Nedsatt nyrefunksjon
Da det ikke foreligger data fra noen av gruppene med nedsatt nyrefunksjon, anbefales forsiktighet ved bruk av TRISENOX hos pasienter med nedsatt nyrefunksjon. Erfaring fra pasienter med alvorlig nedsatt nyrefunksjon er ikke tilstrekkelig for å avgjøre om dosejustering er nødvendig.
Bruk av TRISENOX hos dialysepasienter er ikke undersøkt.

Nedsatt leverfunksjon
Da det ikke foreligger data fra noen av gruppene med nedsatt leverfunksjon og levertoksiske effekter kan forekomme under behandling med arsentrioksid, anbefales forsiktighet ved bruk av TRISENOX hos pasienter med nedsatt leverfunksjon (se pkt. 4.4 om hepatotoksisitet og pkt. 4.8). Erfaring fra pasienter med alvorlig nedsatt leverfunksjon er ikke tilstrekkelig for å avgjøre om dosejustering er nødvendig.

Eldre
Det er begrensede kliniske data på bruken av TRISENOX hos den eldre befolkningen. Forsiktighet må utvises hos disse pasientene.

Hyperleukocytose
Behandling med arsentrioksid er forbundet med utviklingen av hyperleukocytose (≥ 10 x 103/mikrol) hos noen APL-pasienter med tilbakevendende/refraktær sykdom. Det syntes ikke å foreligge noen sammenheng mellom antall hvite blodlegemer ved baseline og utviklingen av hyperleukocytose. Det virket heller ikke som om det var noen korrelasjon mellom antall hvite blodlegemer ved baseline og maksimalt antall hvite blodlegemer. Hyperleukocytose ble aldri behandlet med ytterligere kjemoterapi og forsvant ved fortsettelse med TRISENOX. Antall hvite blodlegemer under konsolidering var ikke så høyt som under induksjonsbehandling, og var < 10 x 103/mikrol, bortsett fra hos én pasient der antall hvite blodlegemer var på 22 x 103/mikrol under konsolidering. Tjue APL-pasienter med tilbakevendende/refraktær sykdom (50 %) opplevde leukocytose. Hos alle disse pasientene var antall hvite blodlegemer i ferd med å synke eller hadde normalisert seg innen tidspunktet for benmargsremisjon, og cytotoksisk kjemoterapi eller leukoferese var ikke nødvendig. Hos nylig diagnostiserte pasienter med APL med lav til middels risiko utviklet 35 av 74 (47 %) pasienter leukocytose (se pkt. 4.8). Alle tilfeller ble imidlertid vellykket behandlet med hydroksyurea.

Hos nylig diagnostiserte pasienter og pasienter med tilbakevendende/refraktær sykdom, som utvikler vedvarende leukocytose etter innledende behandling, bør hydroksyurea administreres. Behandling med hydroksyurea bør fortsette ved en gitt dose for å holde antallet hvite blodceller ≤ 10 x 103/mikrol og deretter nedtrappes.

Tabell 1 Anbefaling for oppstart av hydroksyurea
	Hvite blodceller
	Hydroksyurea

	10–50 x 103/mikrol
	500 mg fire ganger daglig

	> 50 x 103/mikrol
	1000 mg fire ganger daglig



Utvikling av andre primære maligniteter
Virkestoffet i TRISENOX, arsentrioksid, er karsinogent hos mennesker. Pasientene skal overvåkes for utvikling av andre primære maligniteter.

Encefalopati
Tilfeller av encefalopati ble rapportert ved behandling med arsentrioksid. Wernickes encefalopati etter arsentrioksidbehandling ble rapportert hos pasienter med vitamin B1‑mangel. Pasienter med risiko for B1‑mangel skal overvåkes nøye for tegn og symptomer på encefalopati etter oppstart av arsentrioksid. Noen tilfeller ble bedre med tilskudd av vitamin B1.

Hjelpestoff med kjent effekt
Dette legemidlet inneholder mindre enn 1 mmol natrium (23 mg) i hver dose, og er så godt som ”natriumfritt”.

4.5	Interaksjon med andre legemidler og andre former for interaksjon 

Det er ikke utført noen formelle evalueringer av farmakokinetiske interaksjoner mellom TRISENOX og andre terapeutiske legemidler. 

Legemidler som er kjent for å forårsake forlengelse av QT/QTC-intervallet, hypokalemi eller hypomagnesemi
[bookmark: OLE_LINK1][bookmark: OLE_LINK2]QT/QTc-forlengelse forventes under behandling med arsentrioksid, og torsade de pointes og fullstendig hjerteblokkering er rapportert. Pasienter som mottar eller som har mottatt legemidler som er kjent for å forårsake hypokalemi eller hypomagnesemi, f.eks. vanndrivende midler eller amfotericin B, kan ha større risiko for torsade de pointes. Forsiktighet bør utvises når TRISENOX gis sammen med andre legemidler som er kjent for å forårsake QT/QTc-forlengelse, som f.eks. makrolidantibiotika, nevroleptikumet tioridazin eller legemidler som er kjent for å forårsake hypokalemi eller hypomagnesemi. Ytterligere informasjon om QT-forlengende legemidler gis i pkt. 4.4.

Legemidler som er kjent for å forårsake levertoksiske effekter
Levertoksiske effekter kan forekomme under behandling med arsentrioksid. Forsiktighet anbefales derfor når TRISENOX administreres sammen med andre legemidler som er kjent for å forårsake levertoksiske effekter (se pkt. 4.4 og 4.8)

Andre legemidler mot leukemi
Påvirkning av TRISENOX på effekten av andre legemidler mot leukemi er ukjent.  

4.6	Fertilitet, graviditet og amming

Prevensjon hos menn og kvinner
På grunn av den gentoksiske risikoen av arsenforbindelser (se pkt. 5.3) må kvinner som kan bli gravide bruke sikre prevensjonstiltak under behandling med TRISENOX, og i 6 måneder etter avsluttet behandling.

Menn skal bruke sikre prevensjonstiltak og rådes til å ikke få barn mens de får TRISENOX og i 3 måneder etter avsluttet behandling.

Graviditet
Arsentrioksid har vist seg å være embryotoksisk og forårsaker fosterskader i dyrestudier (se pkt. 5.3). Det finnes ingen studier på bruk av TRISENOX hos gravide kvinner. 

Dersom dette legemidlet brukes under graviditet eller hvis pasienten blir gravid når legemidlet tas, må pasienten informeres om den potensielle skaden som kan påføres fosteret. 

Amming
Arsen blir skilt ut i morsmelk hos mennesker. På grunn av muligheten for alvorlige bivirkninger hos ammende spedbarn og barn som følge av TRISENOX, må amming opphøre før administrasjon og så lenge legemidlet inntas og i to uker etter den siste dosen.

Fertilitet
Det er ikke utført noen kliniske eller ikke-kliniske fertilitetsstudier med TRISENOX.

4.7	Påvirkning av evnen til å kjøre bil og bruke maskiner

TRISENOX har ingen eller ubetydelig påvirkning på evnen til å kjøre bil og bruke maskiner.

4.8	Bivirkninger

Oppsummering av sikkerhetsprofilen
Relaterte bivirkninger av CTC grad 3 og 4 oppsto hos 37 % av APL-pasientene med tilbakevendende/refraktær sykdom i kliniske studier. De vanligst rapporterte bivirkningene var hyperglykemi, hypokalemi, nøytropeni og økt alaninaminotransferase (ALAT). Leukocytose oppsto hos 50 % av pasientene med APL, bestemt fra hematologiske evalueringer. 

Alvorlige bivirkninger var vanlige (1–10 %) og ikke uventet i populasjonen med tilbakevendende/refraktær sykdom. De alvorlige bivirkningene som kunne tilskrives arsentrioksid, inkluderte APL-differensieringssyndrom (3), leukocytose (3), forlenget QT-intervall (4, 1 med torsade de pointes), hjerteflimmer(1), hyperglykemi (2) og en rekke forskjellige alvorlige bivirkninger forbundet med blødning, infeksjoner, smerte, diaré og kvalme.

Bivirkninger relatert til behandling hadde en tendens til å reduseres over tid hos APL-pasienter med tilbakevendende/refraktær sykdom, kanskje på grunn av forbedringen av den underliggende sykdomsprosessen. Pasientene så også ut til å tolerere konsolidering og vedlikeholdsbehandling med mindre toksisitet enn ved induksjon. Dette skyldes sannsynligvis de ulike typene av bivirkninger forårsaket av den ukontrollerte sykdomsprosessen tidlig i behandlingen, og påfølgende behandling med et bredt spekter av samtidige legemidler  nødvendig for å kontrollere symptomer og morbiditet.

I en multisenter, non-inferiority, fase 3-studie som sammenlignet all-trans retinsyre (ATRA) pluss kjemoterapi med ATRA pluss arsentrioksid hos nylig diagnostiserte APL-pasienter med lav til middels risiko (studie APL0406, se også pkt. 5.1), ble det observert alvorlige bivirkninger inkludert hepatotoksisitet, trombocytopeni, nøytropeni og QTc-forlengelse hos pasienter som ble behandlet med arsentrioksid.

Tabell over bivirkninger
Følgende bivirkninger er rapportert i APL0406-studien hos nylig diagnostiserte pasienter og i kliniske studier og/eller erfaring etter markedsføring hos nylig diagnostiserte pasienter pasienter med tilbakevendende/refraktær APL. Bivirkninger er presentert nedenfor i tabell 2 med foretrukket MedDRA-betegnelse etter organklassesystem og hyppighet observert i kliniske studier med TRISENOX hos 52 pasienter med tilbakevendende/refraktær APL. Frekvensene er definert som: (svært vanlige ≥ 1/10), (vanlige ≥ 1/100 til < 1/10), (mindre vanlige ≥ 1/1000 til < 1/100), ikke kjent (kan ikke anslås ut ifra tilgjengelige data).

Innenfor hver frekvensgruppering er bivirkninger presentert etter synkende alvorlighetsgrad.

Tabell 2
	
	Alle grader
	Grad ≥ 3

	Infeksiøse og parasittære sykdommer

	Herpes zoster
	Vanlig
	Ikke kjent

	Sepsis
	Ikke kjent
	Ikke kjent

	Lungebetennelse
	Ikke kjent
	Ikke kjent

	Sykdommer i blod og lymfatiske organer 

	Febril nøytropeni
	Vanlig
	Vanlig

	Leukocytose
	Vanlig
	Vanlig

	Nøytropeni
	Vanlig
	Vanlig

	Pancytopeni
	Vanlig
	Vanlig

	Trombocytopeni
	Vanlig
	Vanlig

	Anemi
	Vanlig
	Ikke kjent

	Leukopeni
	Ikke kjent
	Ikke kjent

	Lymfopeni
	Ikke kjent
	Ikke kjent

	Stoffskifte- og ernæringsbetingede sykdommer

	Hyperglykemi
	Svært vanlig
	Svært vanlig

	Hypokalemi
	Svært vanlig
	Svært vanlig

	Hypomagnesemi
	Svært vanlig
	Vanlig

	Hypernatremi
	Vanlig
	Vanlig

	Ketoacidose
	Vanlig
	Vanlig

	Hypermagnesemi
	Vanlig
	Ikke kjent

	Dehydrering
	Ikke kjent
	Ikke kjent

	Væskeretensjon
	Ikke kjent
	Ikke kjent

	Psykiatriske lidelser

	Forvirret tilstand
	Ikke kjent
	Ikke kjent

	Nevrologiske sykdommer

	Parestesi
	Svært vanlig
	Vanlig

	Svimmelhet
Hodepine
	Svært vanlig
Svært vanlig
	Ikke kjent
Ikke kjent

	Kramper
	Vanlig
	Ikke kjent

	Encefalopati, Wernickes encefalopati
	Ikke kjent
	Ikke kjent

	Øyesykdommer

	Uskarpt syn
	Vanlig
	Ikke kjent

	Hjertesykdommer

	Takykardi
	Svært vanlig
	Vanlig

	Perikardeffusjon
	Vanlig
	Vanlig

	Ventrikulær ekstrasystole
	Vanlig
	Ikke kjent

	Hjertesvikt
	Ikke kjent
	Ikke kjent

	Ventrikulær takykardi
	Ikke kjent
	Ikke kjent

	Karsykdommer

	Vaskulitt
	Vanlig
	Vanlig

	Hypotensjon
	Vanlig
	Ikke kjent

	Sykdommer i respirasjonsorganer, thorax og mediastinum

	Differensieringssyndrom
	Svært vanlig
	Svært vanlig

	Dyspné
	Svært vanlig
	Vanlig

	Hypoksi
	Vanlig
	Vanlig

	Pleuraeffusjon
	Vanlig
	Vanlig

	Pleurittisk smerte
	Vanlig
	Vanlig

	Pulmonal alveolær blødning
	Vanlig
	Vanlig

	Pneumonitt
	Ikke kjent
	Ikke kjent

	Gastrointestinale sykdommer

	Diaré
	Svært vanlig
	Vanlig

	Oppkast
	Svært vanlig
	Ikke kjent

	Kvalme
	Svært vanlig
	Ikke kjent

	Magesmerter
	Vanlig
	Vanlig

	Hud- og underhudssykdommer

	Kløe
	Svært vanlig
	Ikke kjent

	Utslett
	Svært vanlig
	Ikke kjent

	Erytem
	Vanlig
	Vanlig

	Ansiktsødem
	Vanlig
	Ikke kjent

	Sykdommer i muskler, bindevev og skjelett

	Myalgi
	Svært vanlig
	Vanlig

	Artralgi
	Vanlig
	Vanlig

	Smerte i benstruktur
	Vanlig
	Vanlig

	Sykdommer i nyre og urinveier

	Nyresvikt
	Vanlig
	Ikke kjent

	Generelle lidelser og reaksjoner på administrasjonsstedet

	Pyreksi
	Svært vanlig
	Vanlig

	Smerter
	Svært vanlig
	Vanlig

	Utmattelse (fatigue)
	Svært vanlig
	Ikke kjent

	Ødem
	Svært vanlig
	Ikke kjent

	Brystsmerter
	Vanlig
	Vanlig

	Frysninger
	Vanlig
	Ikke kjent

	Undersøkelser

	Økning i alaninaminotransferase
	Svært vanlig
	Vanlig

	Økning i aspartataminotransferase 
	Svært vanlig
	Vanlig

	EKG QT forlenget
	Svært vanlig
	Vanlig

	Hyperbilirubinemi
	Vanlig
	Vanlig

	Økning av blodkreatinin
	Vanlig
	Ikke kjent

	Vektøkning
Økning av gammaglutamyltransferase*
	Vanlig
Ikke kjent*
	Ikke kjent
Ikke kjent*


* I CALGB-studien C9710 ble det rapportert 2 tilfeller av grad ≥ 3 økt GGT blant 200 pasienter som mottok TRISENOX konsolideringssykluser (syklus 1 og syklus 2) versus ingen i kontrollarmen.

Beskrivelse av utvalgte bivirkninger

Differensieringssyndrom
Under behandling med TRISENOX hadde 14 av de 52 pasientene i APL-studiene med tilbakevendende sykdom et eller flere symptomer på APL-differensieringssyndrom, preget av feber, dyspné, vektøkning, lungeinfiltrater og bryst- eller perikardeffusjoner, med eller uten leukocytose (se pkt. 4.4). Totalt 27 pasienter hadde leukocytose ( 10 x 103/mikrol) under induksjon. 4 av disse hadde verdier over 100 000/mikrol. Antall hvite blodlegemer ved baseline korrelerte ikke med utviklingen av leukocytose, og antall hvite blodlegemer under konsolideringsbehandling var ikke så høyt som under induksjon. I disse studiene ble ikke leukocytose behandlet med kjemoterapeutiske legemidler. Legemidler som brukes til å redusere antallet hvite blodlegemer fører ofte til en forverring av toksisiteten forbundet med leukocytose, og ingen standard tilnærming har vist seg å være effektiv. Én pasient i et "compassionate use"-program døde av cerebralt infarkt på grunn av leukocytose, etter behandling med kjemoterapeutiske legemidler for å redusere antallet hvite blodlegemer. Observasjon er den anbefalte tilnærmingen med intervensjon kun i spesielle tilfeller.

Mortaliteten i de sentrale studiene med tilbakevendende sykdom som følge av blødning forbundet med utbredt intravaskulær koagulering (DIC) var svært vanlig (> 10 %). Det er i samsvar med den tidlige mortaliteten rapportert i litteraturen.

Hos nylig diagnostiserte pasienter med APL med lav til middels risiko ble differensieringssyndrom observert hos 19 %, inkludert 5 alvorlige tilfeller.

Etter markedsføring er det også rapportert et differensieringssyndrom, som retinsyresyndrom, ved behandling av annen malignitet enn APL med TRISENOX.

Forlenget QT-intervall
Arsentrioksid kan gi forlengelse av QT-intervallet (se pkt. 4.4). QT-forlengelse kan føre til en torsade de pointes-lignende ventrikulær arytmi, som kan være dødelig. Risikoen for torsade de pointes er forbundet med graden av QT-forlengelse, samtidig administrasjon av QT-forlengende legemidler, tidligere tilfelle av torsade de pointes, preeksisterende forlengelse av QT-intervall, hjertesvikt, administrasjon av kaliumdrivende midler, eller andre forhold som resulterer i hypokalemi eller hypomagnesemi. Én pasient (som fikk flere legemidler samtidig, inkludert amfotericin B) hadde asymptomatisk torsade de pointes under induksjonsterapi med arsentrioksid mot tilbakevendende APL. Hun gikk inn i konsolidering uten ytterligere tegn på QT-forlengelse.

Hos nylig diagnostiserte pasienter med APL med lav til middels risiko ble QTc-forlengelse observert hos 15,6 %. Hos én pasient ble induksjonsbehandlingen avsluttet på grunn av alvorlig forlengelse av QTc-intervallet og elektrolyttavvik på dag 3.

Perifer nevropati
Perifer nevropati, kjennetegnet av parestesi/dysestesi, er en vanlig og velkjent effekt av arsenikk i miljøet. Kun 2 pasienter med tilbakevendende/refraktær APL avsluttet behandlingen tidlig på grunn av denne bivirkningen, og én pasient fortsatte med TRISENOX i en etterfølgende protokoll. 44 % av pasientene med tilbakevendende/refraktær APL hadde symptomer som kunne forbindes med nvuropati, de fleste var milde til moderate og var reversible ved seponering av TRISENOX.

Levertoksisitet (grad 3–4)
Hos nylig diagnostiserte pasienter med APL med lav til middels risiko, utviklet 63,2 % levertoksiske effekter av grad 3 eller 4 under induksjons- eller konsolideringsbehandling med TRISENOX i kombinasjon med ATRA. Toksiske effekter forsvant imidlertid ved midlertidig seponering av enten TRISENOX, ATRA eller begge (se pkt. 4.4).

Hematologisk og gastrointestinal toksisitet
Hos nylig diagnostiserte pasienter med APL med lav til middels risiko oppsto gastrointestinal toksisitet, nøytropeni grad 3–4 og trombocytopeni grad 3–4, men disse var 2,2 ganger sjeldnere hos pasienter med TRISENOX i kombinasjon med ATRA, sammenlignet med pasienter som ble behandlet med ATRA + kjemoterapi.

Melding av mistenkte bivirkninger
Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Appendix V.

4.9	Overdosering

Hvis symptomer som tyder på alvorlig akutt arsenikkforgiftning (f.eks. kramper, muskelsvakhet og forvirring) oppstår, må TRISENOX seponeres straks, og chelaterende behandling med penicillamin med en daglig dose på ≤ 1 g per dag må vurderes. Varigheten av behandling med penicillamin må evalueres med hensyn på verdiene av arsenikk i urin. For pasienter som ikke kan ta orale legemidler kan det vurderes å administrere dimerkaprol dosert med 3 mg/kg intramuskulært hver 4. time til eventuell livstruende toksisitet har avtatt. Deretter kan det gis en daglig dose med penicillamin på ≤ 1 g per dag. Hvis det foreligger koagulopati, anbefales peroral administrasjon av det chelaterende middelet "Dimercaptosuccinic Acid Succimer" (DCI) 10 mg/kg eller 350 mg/m2 hver 8. time i 5 dager og deretter hver 12. time i 2 uker. For pasienter med alvorlig, akutt arsenikkoverdose bør dialyse vurderes.


5.	FARMAKOLOGISKE EGENSKAPER 

5.1	Farmakodynamiske egenskaper

Farmakoterapeutisk gruppe: Andre antineoplastiske midler, ATC-kode: L01X X27

Virkningsmekanisme

Virkningsmekanismen til TRISENOX er ikke forstått helt ut. Arsentrioksid fører til morfologiske endringer og deoksyribonukleinsyre (DNA)-fragmentering, som er karakteristisk for apoptose, i de humane promyelocytiske leukemicellene NB4 in vitro. Arsentrioksid fører også til at fusjonsproteinet promyelocyttleukemi/retinsyrereseptor alfa (PML/RARα) skades eller nedbrytes. 

Klinisk effekt og sikkerhet

Nylig diagnostiserte ikke-høyrisiko APL-pasienter
TRISENOX er undersøkt hos 77 nylig diagnostiserte pasienter med APL med lav til middels risiko i en kontrollert, randomisert, non-inferiority (ikke-underlegenhet), klinisk fase 3-studie som sammenlignet effekt og sikkerhet av TRISENOX i kombinasjon med all-trans retinsyre (ATRA) med ATRA + kjemoterapi (dvs. idarubicin og mitoksantron) (studie APL0406). Pasienter med nylig diagnostisert APL, bekreftet med funn av t(15; 17) eller PML/RARα ved RT-PCR eller nukleær fordeling av PML i leukemiske celler ved mikroskopi, ble inkludert. Det finnes ingen tilgjengelige data om pasienter med varianttranslokasjoner som t(11;17) (PLZF/RARα). Pasienter med signifikante arytmier, unormal EKG (medfødt langt QT-syndrom, tidligere eller eksisterende signifikant ventrikulær eller atrial takyarytmi, klinisk signifikant bradykardi ved hvile (< 50 slag pr. minutt), QTc > 450 msek ved EKG-screening, høyre grenblokk pluss venstre anterior hemiblokk, bifascikulær blokk) eller nevropati ble ekskludert fra studien. Pasienter i behandlingsgruppen med ATRA + TRISENOX fikk ATRA oralt med 45 mg/m2 daglig og i.v. TRISENOX med 0,15 mg/kg daglig inntil fullstendig remisjon (CR). Under konsolidering ble ATRA gitt i samme dose i perioder på 2 uker på og 2 uker av behandling i 7 sykluser, og TRISENOX ble gitt i samme dose 5 dager i uken, 4 uker på og 4 uker av behandling i til sammen 4 sykluser. Pasienter i behandlingsgruppen med ATRA + kjemoterapi fikk i.v. idarubicin med 12 mg/m2 på dag 2, 4, 6 og 8, og ATRA oralt med 45 mg/m2 daglig inntil CR. Under konsolidering fikk pasientene idarubicin med 5 mg/m2 på dag 1 til 4, og ATRA med 45 mg/m2 daglig i 15 dager, deretter i.v. mitoksantron med 10 mg/m2 på dag 1 til 5 og ATRA igjen med 45 mg/m2 daglig i 15 dager, og til slutt én enkeltdose med idarubicin med 12 mg/m2 og ATRA med 45 mg/m2 daglig i 15 dager. Hver syklus med konsolidering ble innledet ved hematologisk restitusjon etter forrige syklus, definert som absolutt nøytrofiltall > 1,5 x 109/l og blodplater > 100 x 109/l. Pasienter i behandlingsgruppen med ATRA + kjemoterapi fikk også vedlikeholdsbehandling i opptil 2 år, og denne besto av 6-merkaptopurin oralt med 50 mg/m2 daglig, intramuskulært metotreksat med 15 mg/m2 ukentlig og ATRA med 45 mg/m2 daglig i 15 dager hver 3. måned.

De viktigste sikkerhetsresultatene er oppsummert i tabell 3 nedenfor:

Tabell 3
	Endepunkt
	ATRA + 
TRISENOX
(n = 77)
[%]
	ATRA + 
kjemoterapi
(n = 79)
[%]
	Konfidens-intervall (KI)


	P-verdi

	2-års hendelsesfri overlevelse (EFS)
	97
	86
	95 % KI for forskjellen, 2‑22 prosent-poeng
	p < 0,001
for ikke-underlegenhet

p = 0,02
for overlegenhet ATRA+TRISENOX

	Hematologisk fullstendig remisjon (HCR)
	100
	95
	
	p = 0,12

	2-års samlet overlevelse (OS)
	99
	91
	
	p = 0,02

	2-års sykdomsfri overlevelse (DFS)
	97
	90
	
	p = 0,11

	2-års kumulativ forekomst av tilbakefall (CIR)
	1
	6
	
	p = 0,24


APL = akutt promyelocytisk leukemi, ATRA = all-trans retinsyre

Tilbakevendende/refraktær APL
TRISENOX er undersøkt hos 52 APL-pasienter tidligere behandlet med antracyklin og retinoid i to åpne, enkelt-arm, ikke-komparative studier. Én var en klinisk studie ved ett enkelt senter med én forsker (n=12) og den andre var en multisenterstudie (9 institusjoner (n=40)). Pasientene i den første studien fikk en median dose på 0,16 mg/kg/dag med TRISENOX (område 0,06 til 0,20 mg/kg/dag) og pasientene i multisenterstudien fikk en fast dose på 0,15 mg/kg/dag. TRISENOX ble administrert intravenøst over 1 til 2 timer inntil benmargen var fri for leukemiceller, opptil maksimalt 60 dager. Pasienter med total remisjon mottok konsolideringsbehandling med 25 doser TRISENOX i tillegg, over en periode på 5 uker. Konsolideringsterapi startet etter 6 uker (område, 3–8 uker) etter induksjon i enkeltsenterstudien og 4 uker (område, 3–6 uker) i multisenterstudien. Fullstendig remisjon (CR) ble definert som fravær av synlige leukemiceller i benmargen og perifer restitusjon av blodplater og hvite blodlegemer.

Pasienter i enkeltsenterstudien hadde hatt tilbakefall etter 1–6 tidligere behandlingsregimer og 2 pasienter hadde hatt tilbakefall etter stamcelletransplantasjon. Pasienter i multisenterstudien hadde hatt tilbakefall etter 1–4 tidligere behandlingsregimer og 5 pasienter hadde tilbakefall etter stamcelletransplantasjon. Gjennomsnittsalderen i enkeltsenterstudien var 33 år (alderen varierte fra 9 til 75). Gjennomsnittsalderen i multisenterstudien var 40 år (fra 5 til 73).

Resultatene er oppsummert i tabell 4 nedenfor. 

Tabell 4
	
	Enkeltsenterstudie 
n = 12
	Multisenterstudie
 = 40

	TRISENOX-dose, mg/kg/dag (median, område)
	0,16 (0,06 – 0,20)
	0,15

	Fullstendig remisjon
	11 (92 %)
	34 (85 %)

	Tid til benmargsremisjon (median)
	32 dager
	35 dager

	Tid til CR (median) 
	54 dager
	59 dager

	Overlevelse i 18 måneder 
	67 %
	66 %



Enkeltsenterstudien inkluderte 2 pediatriske pasienter (< 18 år), der begge oppnådde CR. Multisenterstudien inkluderte 5 pediatriske pasienter (< 18 år), der 3 oppnådde CR. Ingen barn under 5 år ble behandlet.

Ved oppfølgingsbehandling etter konsolidering fikk 7 pasienter i enkeltsenterstudien og 18 pasienter i multisenterstudien videre vedlikeholdsbehandling med TRISENOX. Tre pasienter fra enkeltsenterstudien og 15 pasienter fra multisenterstudien fikk utført stamcelletransplantasjon etter å ha fullført behandling med TRISENOX. Kaplan-Meier median varighet for CR i enkeltsenterstudien er 14 måneder og er ikke oppnådd for multisenterstudien. Ved siste oppfølging levde 6 av 12 pasienter i enkeltsenterstudien med en median oppfølgingstid på 28 måneder (område på 25 til 29). I multisenterstudien levde 27 av 40 pasienter med median oppfølgingstid på 16 måneder (område 9 til 25). Kaplan-Meiers estimater for 18-måneders overlevelse for hver studie vises nedenfor.

Måneder
Enkeltsenter
Multisenterstudie

Cytogenetisk bekreftelse på konvertering til en normal genotype og konvertering av PML/RAR til normal detektert ved revers transkriptase - polymerase kjedereaksjon (RT-PCR) vises i tabell 5 nedenfor. 

Cytogenetikk etter TRISENOX-behandling

Tabell 5
	
	Enkeltsenter pilotstudie 
N med CR = 11
	Multisenterstudie
N med CR = 34

	Konvensjonell cytogenetikk [t(15;17)]
Fraværende
Tilstede
Ikke evaluerbar
	


8 (73 %)
1 (9 %) 
2 (18 %)
	


31 (91 %)
0 %
3 (9 %)

	RT-PCR for PML/ RAR

Negativ
Positiv
Ikke evaluerbar
	


8 (73 %)
3 (27 %)
0
	


27 (79 %)
4 (12 %)
3 (9 %)



Respons ble sett på tvers av alle aldersgrupper som ble testet, fra 6 til 75 år. Responshastigheten var tilnærmet lik for begge kjønn. Det er ingen erfaring med virkningen av TRISENOX på den varianten av APL som inneholder t(11;17) og t(5;17) kromosomale translokasjoner.

Pediatrisk populasjon
Erfaringen hos barn er begrenset. Av 7 pasienter under 18 år (5-16 år) behandlet med TRISENOX ved anbefalt dose på 0,15 mg/kg/dag oppnådde 5 pasienter fullstendig respons (se pkt. 4.2).

5.2	Farmakokinetiske egenskaper

Når den uorganiske, lyofiliserte formen av arsentrioksid anbringes i oppløsning, dannes omgående hydrolyseproduktet arsensyre (AsIII). AsIII er den farmakologisk aktive formen av arsentrioksid. 

Distribusjon
Distribusjonsvolumet (Vd) til AsIII er stort (> 400 l) og indikerer signifikant distribusjon til vev med ubetydelig proteinbinding. Vd er også vektavhengig og øker med økende kroppsvekt. Totalt arsen akkumuleres hovedsakelig i lever, nyre og hjerte og, i mindre grad, i lunge, hår og negler.

Biotransformasjon
Metabolisme av arsentrioksid omfatter oksidasjon av arsensyre (AsIII), den aktive formen av arsentrioksid, til arsenikksyre (AsV), samt oksidativ metylering til monometylarsonsyre (MMAV) og dimetylarsinsyre (DMAV) via metyltransferaser, primært i lever. De pentavalente metabolittene, MMAV og DMAV, fremtrer langsomt i plasma (ca. 10–24 timer etter første administrasjon av arsentrioksid), men akkumuleres mer ved gjentatt dosering enn AsIII grunnet lengre halveringstid. Graden av akkumulering av disse metabolittene er avhengig av doseringsregimet. Omtrentlig akkumulering varierte fra 1,4 til 8 ganger etter gjentatt dosering sammenlignet med administrasjon av enkeltdoser. AsV foreligger i plasma kun i relativt små mengder.  

In vitro-enzymatiske studier med humane levermikrosomer viste at arsentrioksid ikke har noen hemmende virkning på substrater av sentrale cytokrom P450-enzymer som 1A2, 2A6, 2B6, 2C8, 2C9, 2C19, 2D6, 2E1,3A4/5, 4A9/11. Stoffer som er substrater for disse P450-enzymene, forventes ikke å interagere med TRISENOX.

Eliminasjon
Omtrent 15 % av en administrert TRISENOX-dose utskilles i urin som uendret AsIII. De metylerte metabolittene av AsIII (MMAV, DMAV) utskilles hovedsakelig i urin. Plasmakonsentrasjonen av AsIII faller fra maksimal plasmakonsentrasjon på en bifasisk måte med en gjennomsnittlig terminal eliminasjonshalveringstid på 10 til 14 timer. Totalclearance av AsIII i enkeltdoseområdet 7‑32 mg (administrert som 0,15 mg/kg) er 49 l/time og nyreclearance er 9 l/time. Clearance er ikke avhengig av individets vekt eller administrert dose i det undersøkte doseområdet. Gjennomsnittlig estimert terminal eliminasjonshalveringstid for metabolittene MMAV og DMAV er henholdsvis 32 timer og 70 timer.

Nedsatt nyrefunksjon
Plasmaclearance av AsIII var ikke endret hos pasienter med lett nedsatt nyrefunksjon (kreatininclearance 50–80 ml/min) eller moderat nedsatt nyrefunksjon (kreatininclearance 30‑49 ml/min). Plasmaclearance av AsIII hos pasienter med alvorlig nedsatt nyrefunksjon (kreatininclearance under 30 ml/min) var 40 % lavere sammenlignet med pasienter med normal nyrefunksjon (se pkt. 4.4).

Systemisk eksponering for MMAV og DMAV syntes å være større hos pasienter med nedsatt nyrefunksjon. Kliniske følger av dette er ukjente, men det ble ikke registrert økt toksisitet. 

Nedsatt leverfunksjon
Farmakokinetiske data fra pasienter med levercellekarsinom og lett til moderat nedsatt leverfunksjon indikerer at AsIII eller AsV ikke akkumuleres etter infusjoner to ganger i uken. Det ble ikke observert noen klar trend i retning av økt systemisk eksponering for AsIII, AsV, MMAV eller DMAV ved redusert leverfunksjon vurdert ved dosenormalisert (per mg dose) AUC.

Linearitet/ikke-linearitet
Systemisk eksponering (AUC) synes å være lineær i hele enkeltdoseområdet på 7 til 32 mg (administrert som 0,15 mg/kg). Fallet fra maksimal plasmakonsentrasjon av AsIII foregår på en bifasisk måte og kjennetegnes ved en innledende rask distribusjonsfase etterfulgt av en langsommere terminal eliminasjonsfase. Etter administrasjon av 0,15 mg/kg daglig (n=6) eller to ganger i uken (n = 3), ble en omtrentlig 2 gangers akkumulering av AsIII observert sammenlignet med en enkeltinfusjon. Denne akkumuleringen var litt høyere enn forventet ut fra enkeltdoseresultater.

5.3	Prekliniske sikkerhetsdata 

Begrensede reproduksjonstoksiske studier av arsentrioksid hos dyr tyder på embryotoksisitet og teratogenisitet (nevralrørsdefekter, anoftalmi og mikroftalmi) ved administrering av doser 1–10 ganger høyere enn anbefalt klinisk dose (mg/m2). Det er ikke utført fertilitetsstudier med TRISENOX. Arsenforbindelser induserer kromosomavvik og morfologiske endringer i pattedyrceller in vitro og in vivo. Ingen formelle karsinogenisitetsstudier av arsentrioksid er utført. Arsentrioksid og andre uorganiske arsenforbindelser er imidlertid kjent for å være humane karsinogener.


6.	FARMASØYTISKE OPPLYSNINGER

6.1	Fortegnelse over hjelpestoffer

Natriumhydroksid
Saltsyre (til pH-justering)
Vann til injeksjonsvæsker 

6.2	Uforlikeligheter

Da det ikke foreligger undersøkelser vedrørende uforlikeligheter, må dette legemidlet ikke blandes med andre legemidler enn de som er angitt under pkt. 6.6. 

6.3	Holdbarhet

TRISENOX 1 mg/ml konsentrat til infusjonsvæske, oppløsning
4 år.

TRISENOX 2 mg/ml konsentrat til infusjonsvæske, oppløsning
4 år.

Etter fortynning i intravenøse oppløsninger er TRISENOX kjemisk og fysisk stabilt i 24 timer ved 15‑30 °C og 72 timer i kjøleskap (2‑8 °C). Av mikrobiologiske hensyn må legemidlet brukes straks. Hvis det ikke brukes straks, er oppbevaringstider etter bruk og forhold før bruk brukerens ansvar og vil normalt ikke være lenger enn 24 timer ved 2‑8 °C, med mindre fortynning er funnet sted under kontrollerte og validerte aseptiske betingelser. 

6.4	Oppbevaringsbetingelser

Dette legemidlet krever ingen spesielle oppbevaringsbetingelser.

Oppbevaringsbetingelser etter fortynning av legemidlet, se pkt. 6.3.

6.5	Emballasje (type og innhold)

TRISENOX 1 mg/ml konsentrat til infusjonsvæske, oppløsning
10 ml konsentrat i en glassampulle i type I borsilikat-glass. 

Hver pakning inneholder 10 ampuller.

TRISENOX 2 mg/ml konsentrat til infusjonsvæske, oppløsning
6 ml konsentrat i et klart, hetteglass i type I borsilikat‑glass, i en beskyttende plasthylse, med propp i klorbutylgummi (plugg belagt med FluroTec) og et krympelokk i aluminium med et vippelokk i plast. 

Hver pakning inneholder 10 hetteglass.

6.6	Spesielle forholdsregler for destruksjon og annen håndtering

Tilberedning av TRISENOX
Aseptisk teknikk må overholdes strengt ved all håndtering av TRISENOX, da det ikke er tilsatt noe konserveringsmiddel.

TRISENOX må fortynnes med 100 til 250 ml glukose 50 mg/ml (5 %) injeksjonsvæske, oppløsning eller natriumklorid 9 mg/ml (0,9 %) injeksjonsvæske, oppløsning umiddelbart etter at det er trukket opp fra ampullen eller hetteglasset.

TRISENOX må ikke blandes med eller administreres samtidig med andre legemidler i samme intravenøse slange. 

Den fortynnede oppløsningen skal være gjennomsiktig og fargeløs. Alle parenterale oppløsninger må kontrolleres visuelt for små partikler eller misfarging før bruk. Ikke bruk legemidlet hvis det foreligger fremmedlegemer.

Prosedyre for destruksjon

TRISENOX er kun til engangsbruk og eventuelle ubrukte rester i hver ampulle eller hvert hetteglass må kasseres riktig. Ikke spar ubrukte rester til senere bruk.

Ikke anvendt legemiddel, gjenstander som kommer i kontakt med legemidlet samt avfall bør destrueres i overensstemmelse med lokale krav. 


7.	INNEHAVER AV MARKEDSFØRINGSTILLATELSEN

Teva B.V.
Swensweg 5
2031 GA Haarlem
Nederland 


8.	MARKEDSFØRINGSTILLATELSESNUMMER (NUMRE)

TRISENOX 1 mg/ml konsentrat til infusjonsvæske, oppløsning
EU/1/02/204/001

TRISENOX 2 mg/ml konsentrat til infusjonsvæske, oppløsning
EU/1/02/204/002


9.	DATO FOR FØRSTE MARKEDSFØRINGSTILLATELSE / SISTE FORNYELSE

Dato for første markedsføringstillatelse: 5. mars 2002
Dato for siste fornyelse: 5. mars 2007


10.	OPPDATERINGSDATO



Detaljert informasjon om dette legemidlet er tilgjengelig på nettstedet til Det europeiske legemiddelkontoret (The European Medicines Agency) https://www.ema.europa.eu.























VEDLEGG II

A.	TILVIRKER(E) ANSVARLIG FOR BATCH RELEASE

B.	VILKÅR ELLER RESTRIKSJONER VEDRØRENDE LEVERANSE OG BRUK

C.	ANDRE VILKÅR OG KRAV TIL MARKEDSFØRINGSTILLATELSEN

D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

A.	TILVIRKER(E) ANSVARLIG FOR BATCH RELEASE

Navn og adresse til tilvirker ansvarlig for batch release

TRISENOX 1 mg/ml konsentrat til infusjonsvæske, oppløsning

Almac Pharma Services Limited
Almac House 
20 Seagoe Industrial Estate
Craigavon
BT63 5QD-UK
Storbritannia 

Almac Pharma Services (Ireland) Limited
Finnabair Industrial Estate,
Dundalk, Co. Louth,
A91 P9KD,
Irland

[bookmark: _Hlk88214027]TRISENOX 2 mg/ml konsentrat til infusjonsvæske, oppløsning

[bookmark: _Hlk88212459][bookmark: _Hlk88213489]Merckle GmbH
Graf-Arco-Str-3,
89079 Ulm,
Tyskland

[bookmark: _Hlk88212468]S.C. Sindan-Pharma S.R.L.
B-dul Ion Mihalache nr 11, sector 1,
Cod 011171, Bucharest,
Romania

I pakningsvedlegget skal det stå navn og adresse til tilvirkeren som er ansvarlig for batch release for gjeldende batch.


B.	VILKÅR ELLER RESTRIKSJONER VEDRØRENDE LEVERANSE OG BRUK

Legemiddel underlagt begrenset forskrivning (se Vedlegg I, Preparatomtale, pkt. 4.2).


C.	ANDRE VILKÅR OG KRAV TIL MARKEDSFØRINGSTILLATELSEN

· Periodiske sikkerhetsoppdateringsrapporter (PSUR)

Kravene for innsendelse av periodiske sikkerhetsoppdateringsrapporter for dette legemidlet er angitt i EURD-listen (European Union Reference Date list), som gjort rede for i Artikkel 107c(7) av direktiv 2001/83/EF og i enhver oppdatering av EURD-listen som publiseres på nettstedet til Det europeiske legemiddelkontoret (The European Medicines Agency).


D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

· Risikohåndteringsplan (RMP)

Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP skal sendes inn:
· på forespørsel fra Det europeiske legemiddelkontoret (The European Medicines Agency);
· når risikohåndteringssystemet er modifisert, spesielt som resultat av at det fremkommer ny informasjon som kan lede til en betydelig endring i nytte/risiko profilen eller som resultat av at en viktig milepel (legemiddelovervåkning eller risikominimering) er nådd.

























VEDLEGG III

MERKING OG PAKNINGSVEDLEGG
























A. MERKING



	OPPLYSNINGER SOM SKAL ANGIS PÅ DEN YTRE EMBALLASJE

ESKE




	1.	LEGEMIDLETS NAVN



TRISENOX 1 mg/ml konsentrat til infusjonsvæske, oppløsning  
arsentrioksid


	2.	DEKLARASJON AV VIRKESTOFF(ER)



Hver ml med konsentrat inneholder 1 mg arsentrioksid.
Hver ampulle med 10 ml inneholder 10 mg arsentrioksid.


	3.	LISTE OVER HJELPESTOFFER



Hjelpestoffer: natriumhydroksid, saltsyre, vann til injeksjonsvæsker


	4.	LEGEMIDDELFORM OG INNHOLD (PAKNINGSSTØRRELSE)



Konsentrat til infusjonsvæske, oppløsning
10 ampuller
10 mg/10 ml


	5.	ADMINISTRASJONSMÅTE OG ADMINISTRASJONSVEI(ER)



Intravenøs bruk etter fortynning
Kun til éngangsbruk
Les pakningsvedlegget før bruk


	6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN



Oppbevares utilgjengelig for barn


	7.	EVENTUELLE ANDRE SPESIELLE ADVARSLER 



Cytostatikum: håndteres med forsiktighet


	8.	UTLØPSDATO



Utløpsdato
Se pakningsvedlegget for å finne holdbarheten etter fortynning.


	9.	OPPBEVARINGSBETINGELSER




	10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL




	11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN



Teva B.V.
Swensweg 5
2031 GA Haarlem
Nederland 


	12.	MARKEDSFØRINGSTILLATELSESNUMMER (NUMRE)



EU/1/02/204/001


	13.	PRODUKSJONSNUMMER 



Lot


	14.	GENERELL KLASSIFIKASJON FOR UTLEVERING




	15.	BRUKSANVISNING 




	16.	INFORMASJON PÅ BLINDESKRIFT



Fritatt fra krav om blindeskrift


17.	SIKKERHETSANORDNING (UNIK IDENTITET) – TODIMENSJONAL STREKKODE

Todimensjonal strekkode, inkludert unik identitet.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER

PC
SN
NN


	MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER

AMPULLE




	1.	LEGEMIDLETS NAVN OG ADMINISTRASJONSVEI



TRISENOX 1 mg/ml sterilt konsentrat
arsentrioksid 
i.v. bruk etter fortynning


	2.	ADMINISTRASJONSMÅTE 



Kun til éngangsbruk


	3.	UTLØPSDATO



Utløpsdato 


	4.	PRODUKSJONSNUMMER



Lot 


	5.	INNHOLD ANGITT ETTER VEKT, VOLUM ELLER ANTALL DOSER



10 mg/10 ml


	6.	ANNET




	OPPLYSNINGER SOM SKAL ANGIS PÅ DEN YTRE EMBALLASJE

ESKE FOR 2 mg/ML HETTEGLASS




	1.	LEGEMIDLETS NAVN



TRISENOX 2 mg/ml konsentrat til infusjonsvæske, oppløsning
arsentrioksid


	2.	DEKLARASJON AV VIRKESTOFF(ER)



Hver ml med konsentrat inneholder 2 mg arsentrioksid.
Hvert hetteglass med 6 ml inneholder 12 mg arsentrioksid.

NY KONSENTRASJON




	3.	LISTE OVER HJELPESTOFFER



Hjelpestoffer: natriumhydroksid, saltsyre, vann til injeksjonsvæsker


	4.	LEGEMIDDELFORM OG INNHOLD (PAKNINGSSTØRRELSE)



Konsentrat til infusjonsvæske, oppløsning

10 hetteglass
12 mg/6 ml

[image: ]


	5.	ADMINISTRASJONSMÅTE OG ADMINISTRASJONSVEI(ER)



Intravenøs bruk etter fortynning
Kun til éngangsbruk
Les pakningsvedlegget før bruk


	6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN



Oppbevares utilgjengelig for barn


	7.	EVENTUELLE ANDRE SPESIELLE ADVARSLER 



Cytostatikum: håndteres med forsiktighet


	8.	UTLØPSDATO



Utløpsdato
Se pakningsvedlegget for å finne holdbarheten etter fortynning


	9.	OPPBEVARINGSBETINGELSER




	10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL




	11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN



Teva B.V.
Swensweg 5
2031 GA Haarlem
Nederland


	12.	MARKEDSFØRINGSTILLATELSESNUMMER (NUMRE)



EU/1/02/204/002


	13.	PRODUKSJONSNUMMER 



Lot


	14.	GENERELL KLASSIFIKASJON FOR UTLEVERING




	15.	BRUKSANVISNING 




	16.	INFORMASJON PÅ BLINDESKRIFT



Fritatt fra krav om blindeskrift


17.	SIKKERHETSANORDNING (UNIK IDENTITET) – TODIMENSJONAL STREKKODE

Todimensjonal strekkode, inkludert unik identitet.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER

PC
SN
NN


	MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER

HETTEGLASS 2 mg/ML




	1.	LEGEMIDLETS NAVN OG ADMINISTRASJONSVEI



TRISENOX 2 mg/ml sterilt konsentrat
arsentrioksid
i.v. bruk etter fortynning


	2.	ADMINISTRASJONSMÅTE



Kun til éngangsbruk


	3.	UTLØPSDATO



EXP


	4.	PRODUKSJONSNUMMER



Lot


	5.	INNHOLD ANGITT ETTER VEKT, VOLUM ELLER ANTALL DOSER



12 mg/6 ml


	6.	ANNET



NY KONSENTRASJON



Cytostatikum

























B. PAKNINGSVEDLEGG 



Pakningsvedlegg: Informasjon til pasienten

TRISENOX 1 mg/ml konsentrat til infusjonsvæske, oppløsning
arsentrioksid

Les nøye gjennom dette pakningsvedlegget før du gis dette legemidlet. Det inneholder informasjon som er viktig for deg.
· Ta vare på dette pakningsvedlegget. Du kan få behov for å lese det igjen.
· Hvis du har ytterligere spørsmål, kontakt lege, apotek eller sykepleier.
· Kontakt lege, apotek eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:

1.	Hva TRISENOX er og hva det brukes mot 
2.	Hva du må vite før du gis TRISENOX
3.	Hvordan TRISENOX gis
4.	Mulige bivirkninger
5.	Hvordan du oppbevarer TRISENOX
6.	Innholdet i pakningen og ytterligere informasjon


1.	Hva TRISENOX er og hva det brukes mot

TRISENOX brukes til voksne pasienter som nylig har fått diagnosen akutt promyelocytisk leukemi (APL) med lav til middels risiko. TRISENOX brukes også til voksne pasienter med APL som ikke har blitt bedre av annen behandling. APL er en type blodkreft, en sykdom der unormale hvite blodceller forekommer sammen med unormal blødning og blåmerker.


2.	Hva du må vite før du gis TRISENOX 

TRISENOX gis under tilsyn av lege med erfaring i behandling av akutt leukemi. 

Du må ikke få TRISENOX
Dersom du er allergisk overfor arsentrioksid eller noen av de andre innholdsstoffene i dette legemidlet (listet opp i avsnitt 6).

Advarsler og forsiktighetsregler
Rådfør deg med lege eller sykepleier før du gis TRISENOX dersom
-	du har nedsatt nyrefunksjon.
-	du har leverproblemer.

Din lege vil ta følgende forsiktighetsregler:
-	Ta blodprøver for å vite mengden av kalium, magnesium, kalsium og kreatinin i blodet før din første dose med TRISENOX. 
-	Du må også få tatt en måling av den elektriske spenningen i hjertet (elektrokardiogram – EKG) før din første dose. 
-	Blodprøver (kalium, kalsium, magnesium og leverfunksjon) bør gjentas mens du får behandling med TRISENOX. 
-	I tillegg vil du få tatt EKG to ganger i uken. 
-	Dersom du har risiko for en type unormal hjerterytme (for eksempel torsade de pointes eller QTc-forlengelse), vil hjertet ditt bli overvåket kontinuerlig. 
-	Legen din kan overvåke helsen din under og etter behandling da arsentrioksid, virkestoffet i TRISENOX, kan forårsake andre krefttyper. Du må fortelle om alle nye og uvanlige symptomer og forhold hver gang du treffer legen din.
-	Oppfølging av dine kognitive funksjoner og bevegelighet dersom du har risiko for vitamin B1‑mangel.

Barn og ungdom
TRISENOX anbefales ikke til barn og ungdom under 18 år.

Andre legemidler og TRISENOX
Rådfør deg med lege eller apotek dersom du bruker, nylig har brukt eller planlegger å bruke andre legemidler. Dette gjelder også reseptfrie legemidler.

Du skal særlig underrette legen din
-	dersom du bruker noen legemidler som kan føre til en endring i hjerterytmen. Disse kan være bl.a.:
· enkelte typer antiarrytmika (legemidler som brukes for å korrigere uregelmessig puls, f.eks. kinidin, amiodaron, sotalol, dofetilid) 
· legemidler for behandling av psykose (tap av kontakt med virkeligheten, f.eks. tioridazin) 
· legemidler mot depresjon (f.eks. amitriptylin) 
· enkelte typer legemidler for behandling av bakterieinfeksjoner (f.eks. erytromycin og sparfloksacin)
· enkelte legemidler for behandling av allergi, slik som høysnue, som kalles antihistaminer (f.eks. terfenadin og astemizol)
· enhver medisin som fører til redusert innhold av magnesium eller kalium i blodet (f.eks. amfotericin B) 
· cisaprid (medisin som brukes til å lindre enkelte mageproblemer). 
Virkningen av disse legemidlene på pulsen kan forverres med TRISENOX. Du må sørge for å fortelle legen om alle legemidlene du tar.
-	dersom du bruker eller nylig har brukt andre legemidler som kan påvirke leveren din. Hvis du ikke er sikker, vis legen boksen eller pakningen.

Inntak av TRISENOX sammen med mat og drikke
Det er ikke nødvendig å begrense mat eller drikke når du bruker TRISENOX.

Graviditet 
Rådfør deg med lege eller apotek før du tar noen form for medisin. 
TRISENOX kan skade fosteret når det brukes av gravide kvinner. 
Hvis du kan bli gravid, må du bruke sikker prevensjon under behandling med TRISENOX og i 6 måneder etter avsluttet behandling.

Rådfør deg med lege dersom du er gravid eller blir gravid under behandling med TRISENOX.

Menn må også bruke sikker prevensjon og rådes til å ikke få barn mens de får TRISENOX og i 3 måneder etter avsluttet behandling.

Amming
Rådfør deg med lege eller apotek før du tar noen form for medisin. 
Arsenforbindelsen TRISENOX går over i morsmelk. 
Du skal ikke amme når du bruker TRISENOX og i inntil to uker etter den siste dosen, da TRISENOX kan skade barnet som ammes.

Kjøring og bruk av maskiner
TRISENOX forventes å ha ingen eller ubetydelig påvirkning på evnen til å kjøre bil og bruke maskiner.
Hvis du opplever ubehag eller hvis du føler deg uvel etter en injeksjon med TRISENOX, bør du vente til symptomene forsvinner før du kjører bil eller bruker maskiner. 

TRISENOX inneholder natrium
TRISENOX inneholder mindre enn 1 mmol natrium (23 mg) i hver dose, og er så godt som ”natriumfritt”.


3.	Hvordan TRISENOX gis

Behandlingens varighet og hyppighet

Pasienter som nylig har fått diagnosen akutt promyelocytisk leukemi
Legen gir deg TRISENOX én gang om dagen som en infusjon. I den første behandlingssyklusen kan du behandles hver dag i opptil maksimalt 60 dager, eller inntil legen fastslår at du har blit bedre. Hvis du responderer positivt på TRISENOX, får du ytterligere 4 behandlingssykluser. Hver syklus består av 20 doser som gis 5 dager i uken (etterfulgt av 2 dagers opphold) i 4 uker, etterfulgt av 4 ukers opphold. Legen avgjør nøyaktig hvor lenge du må fortsette behandling med TRISENOX.

Pasienter med akutt promyelocytisk leukemi som ikke har blitt bedre av andre behandlinger
Legen gir deg TRISENOX én gang om dagen som en infusjon. I den første behandlingssyklusen kan du behandles hver dag i opptil maksimalt 50 dager, eller inntil legen fastslår at du har blitt bedre. Hvis du responderer positivt på TRISENOX, får du en ny behandlingssyklus på 25 doser som gis 5 dager i uken (etterfulgt av 2 dagers opphold) i 5 uker. Legen avgjør nøyaktig hvor lenge du må fortsette behandling med TRISENOX.

Hvordan behandlingen gis

TRISENOX må fortynnes med en oppløsning som inneholder glukose eller en oppløsning som inneholder natriumklorid.

TRISENOX gis vanligvis av en lege eller sykepleier. Den gis i form av drypp (infusjon) i en vene i løpet av 1–2 timer. Infusjonen kan vare lenger hvis det oppstår bivirkninger som rød hud og svimmelhet.

TRISENOX må ikke blandes med eller injiseres gjennom samme slange som andre legemidler. 

Hvis du blir gitt for mye av TRISENOX
Du kan oppleve kramper, muskelsvakhet og forvirring. Hvis dette skjer, må behandling med TRISENOX opphøre umiddelbart og legen vil behandle arsenikkoverdosen.

Spør lege, apotek eller sykepleier dersom du har noen spørsmål om bruken av dette legemidlet.


4.	Mulige bivirkninger

Som alle legemidler kan dette legemidlet forårsake bivirkninger, men ikke alle får det.

Kontakt lege eller sykepleier umiddelbart dersom du merker følgende bivirkninger, da de kan være tegn på en alvorlig tilstand som kalles “differensieringssyndrom”, som kan være dødelig:
· pustevansker
· hoste
· brystsmerter
· feber

Kontakt lege eller sykepleier umiddelbart dersom du merker én eller flere av følgende bivirkninger, da de kan være tegn på allergisk reaksjon:
· pustevansker
· feber
· plutselig vektøkning
· vannretensjon
· besvimelse
· hjertebank (sterke hjerteslag som du kan føle i brystet)

Når du behandles med TRISENOX, kan du oppleve noen av følgende reaksjoner:
Svært vanlige (kan ramme flere enn 1 av 10 personer):
· tretthet (fatigue), smerter, feber, hodepine
· kvalme, oppkast, diaré
· svimmelhet, muskelsmerter, nummenhet eller prikking
· utslett eller kløe 
· økt blodsukker, ødem (hevelse på grunn av for mye væske)
· kortpustethet, rask hjerterytme, unormal EKG-hjertemåling
· redusert konsentrasjon av kalium eller magnesium i blodet, unormale leverfunksjonstester, inkludert overskudd av bilirubin eller gammaglutamyltransferase i blodet 

Vanlige (kan ramme opptil 1 av 10 personer):
· redusert antall blodceller (blodplater, røde og/eller hvite blodceller), økt antall hvite blodceller,
· frysninger, vektøkning
· feber på grunn av infeksjon og lave nivåer av hvite blodceller, helvetesild 
· brystsmerter, blødning i lungen, hypoksi (lavt oksygennivå), ansamling av væske rundt hjertet eller lungen, lavt blodtrykk, unormal hjerterytme
· anfall, ledd- eller bensmerter, inflammasjon i blodkarene
· økt konsentrasjon av natrium eller magnesium, ketoner i blodet og urinen (ketoacidose), unormale nyrefunksjonstester, nyresvikt
· magesmerter (buksmerter)
· rødflekkete hud, hovent ansikt, uklart syn

Ikke kjent (kan ramme et ukjent antall personer):
· lungeinfeksjon, blodinfeksjon
· inflammasjon i lungene som fører til brystsmerter og kortpustethet, hjertesvikt
· dehydrering, forvirring
· hjernesykdom (encefalopati, Wernickes encefalopati) som kan føre til problemer med å bruke armer og ben, språkproblemer og forvirring

Melding av bivirkninger
Kontakt lege, apotek eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet.


5.	Hvordan du oppbevarer TRISENOX

Oppbevares utilgjengelig for barn.

Bruk ikke dette legemidlet etter utløpsdatoen som er angitt på ampulleetiketten og esken.

Dette legemidlet krever ingen spesielle oppbevaringsbetingelser.

Hvis ikke legemidlet brukes umiddelbart etter fortynning, er oppbevaringstid etter åpning og oppbevaringsforhold før bruk legens, farmasøytens eller sykepleierens ansvar og vil normalt ikke være mer enn 24 timer ved 2 til 8 ºC, med mindre fortynning har funnet sted i et sterilt miljø.

Dette legemidlet skal ikke brukes hvis du oppdager fremmede partikler eller hvis oppløsningen er misfarget. 

Legemidler skal ikke kastes i avløpsvann eller sammen med husholdningsavfall. Spør på apoteket hvordan du skal kaste legemidler som du ikke lenger bruker. Disse tiltakene bidrar til å beskytte miljøet.


6.	Innholdet i pakningen og ytterligere informasjon 

Sammensetning av TRISENOX
· Virkestoff er arsentrioksid. Hver ml med konsentrat inneholder 1 mg arsentrioksid. Hver ampulle med 10 ml inneholder 10 mg arsentrioksid.
· Andre innholdsstoffer er natriumhydroksid, saltsyre og vann til injeksjonsvæsker. Se avsnitt 2 ”TRISENOX inneholder natrium”.

Hvordan TRISENOX ser ut og innholdet i pakningen
· TRISENOX er et konsentrat til infusjonsvæske, oppløsning (sterilt konsentrat). TRISENOX kommer i glassampuller som en konsentrert, klar, fargeløs, vandig løsning. 
· Hver eske inneholder 10 glassampuller til engangsbruk.

Innehaver av markedsføringstillatelsen
Teva B.V., Swensweg 5, 2031 GA Haarlem, Nederland 

Tilvirker
Almac Pharma Services Limited, Almac House, 20 Seagoe Industrial Estate, Craigavon, BT63 5QD, Storbritannia

Almac Pharma Services (Ireland) Limited; Finnabair Industrial Estate, Dundalk, Co. Louth, A91 P9KD, Irland

Dette pakningsvedlegget ble sist oppdatert {MM/ÅÅÅÅ}

Detaljert informasjon om dette legemidlet er tilgjengelig på nettstedet til Det europeiske legemiddelkontoret (The European Medicines Agency): https://www.ema.europa.eu.
Der kan du også finne lenker til andre nettsteder med informasjon om sjeldne sykdommer og behandlingsregimer.


---------------------------------------------------------------------------------------------------------------------------

Påfølgende informasjon er bare beregnet på helsepersonell: 

ASEPTISK TEKNIKK MÅ OVERHOLDES STRENGT VED ALL HÅNDTERING AV TRISENOX, DA DET IKKE ER TILSATT NOEN KONSERVERINGSMIDLER. 

Fortynning av TRISENOX
TRISENOX må fortynnes før administrasjon.
Personalet skal være opplært til å håndtere og fortynne arsentrioksid, og må bruke egnet beskyttende kledning.

Åpning av ampullen: Hold TRISENOX-ampullen med den fargede spissen vendt opp og foran deg. Rist eller bank på ampullen for at eventuell væske i ampullehalsen skal renne ned i selve ampullen. Trykk så med tommelen på det fargede punktet og brekk ampullen ved å holde fast på selve ampullen med den andre hånden.

Fortynning: Sett sprøytenålen forsiktig i ampullen og trekk opp hele innholdet. TRISENOX må deretter fortynnes umiddelbart med 100 til 250 ml glukose 50 mg/ml (5 %) injeksjonsvæske, oppløsning eller natriumklorid 9 mg/ml (0,9 %) injeksjonsvæske, oppløsning. 

Ubrukte rester av hver ampulle må destrueres på riktig måte. Ikke oppbevar ubrukte rester til senere administrasjon.

Bruk av TRISENOX
TRISENOX er kun til engangsbruk. Det må ikke blandes med eller brukes i samme slange som andre legemidler.

TRISENOX må gis intravenøst over 1–2 timer. Infusjonens varighet kan forlenges opptil 4 timer hvis vasomotoriske reaksjoner observeres. Det er ikke nødvendig med sentralt venekateter.

Den fortynnede oppløsningen må være klar og fargeløs. Alle parenterale oppløsninger må kontrolleres visuelt for små partikler og misfarging før administrasjon. Bruk ikke legemidlet hvis det finnes fremmedlegemer i det.

Etter fortynning i intravenøse oppløsninger er TRISENOX kjemisk og fysisk stabil i 24 timer ved 15‑30 °C og 72 timer ved kjøleskaptemperaturer (2–8 °C). Av mikrobiologiske hensyn må legemidlet brukes umiddelbart. Hvis det ikke brukes straks, er oppbevaringstider etter åpning og oppbevaringsforhold før bruk brukerens ansvar og vil normalt ikke være mer enn 24 timer ved 2‑8 °C, med mindre fortynning har funnet sted under kontrollerte og validerte aseptiske forhold. 

Prosedyre for destruksjon
Ikke anvendt legemiddel, gjenstander som kommer i kontakt med legemidlet samt avfall bør destrueres i overensstemmelse med lokale krav.


Pakningsvedlegg: Informasjon til pasienten

TRISENOX 2 mg/ml konsentrat til infusjonsvæske, oppløsning
arsentrioksid

Les nøye gjennom dette pakningsvedlegget før du gis dette legemidlet. Det inneholder informasjon som er viktig for deg.
· Ta vare på dette pakningsvedlegget. Du kan få behov for å lese det igjen.
· Hvis du har ytterligere spørsmål, kontakt lege, apotek eller sykepleier.
· Kontakt lege, apotek eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:

1.	Hva TRISENOX er og hva det brukes mot
2.	Hva du må vite før du gis TRISENOX
3.	Hvordan TRISENOX gis
4.	Mulige bivirkninger
5.	Hvordan du oppbevarer TRISENOX
6.	Innholdet i pakningen og ytterligere informasjon


1.	Hva TRISENOX er og hva det brukes mot

TRISENOX brukes til voksne pasienter som nylig har fått diagnosen akutt promyelocytisk leukemi (APL) med lav til middels risiko. TRISENOX brukes også til voksne pasienter med APL som ikke har blitt bedre av annen behandling. APL er en type blodkreft, en sykdom der unormale hvite blodceller forekommer sammen med unormal blødning og blåmerker.


2.	Hva du må vite før du gis TRISENOX

TRISENOX gis under tilsyn av lege med erfaring i behandling av akutt leukemi.

Du må ikke få TRISENOX
Dersom du er allergisk overfor arsentrioksid eller noen av de andre innholdsstoffene i dette legemidlet (listet opp i avsnitt 6).

Advarsler og forsiktighetsregler
Rådfør deg med lege eller sykepleier før du gis TRISENOX dersom
-	du har nedsatt nyrefunksjon.
-	du har leverproblemer.

Din lege vil ta følgende forsiktighetsregler:
-	Ta blodprøver for å vite mengden av kalium, magnesium, kalsium og kreatinin i blodet før din første dose med TRISENOX.
-	Du må også få tatt en måling av den elektriske spenningen i hjertet (elektrokardiogram – EKG) før din første dose.
-	Blodprøver (kalium, kalsium, magnesium og leverfunksjon) bør gjentas mens du får behandling med TRISENOX.
-	I tillegg vil du få tatt EKG to ganger i uken.
-	Dersom du har risiko for en type unormal hjerterytme (for eksempel torsade de pointes eller QTc-forlengelse), vil hjertet ditt bli overvåket kontinuerlig.
-	Legen din kan overvåke helsen din under og etter behandling da arsentrioksid, virkestoffet i TRISENOX, kan forårsake andre krefttyper. Du må fortelle om alle nye og uvanlige symptomer og forhold hver gang du treffer legen din.
-	Oppfølging av dine kognitive funksjoner og bevegelighet dersom du har risiko for vitamin B1‑mangel.

Barn og ungdom
TRISENOX anbefales ikke til barn og ungdom under 18 år.

Andre legemidler og TRISENOX
Rådfør deg med lege eller apotek dersom du bruker, nylig har brukt eller planlegger å bruke andre legemidler. Dette gjelder også reseptfrie legemidler.

Du skal særlig underrette legen din
-	dersom du bruker noen legemidler som kan føre til en endring i hjerterytmen. Disse kan være bl.a.:
· enkelte typer antiarrytmika (legemidler som brukes for å korrigere uregelmessig puls, f.eks. kinidin, amiodaron, sotalol, dofetilid)
· legemidler for behandling av psykose (tap av kontakt med virkeligheten, f.eks. tioridazin)
· legemidler mot depresjon (f.eks. amitriptylin)
· enkelte typer legemidler for behandling av bakterieinfeksjoner (f.eks. erytromycin og sparfloksacin)
· enkelte legemidler for behandling av allergi, slik som høysnue, som kalles antihistaminer (f.eks. terfenadin og astemizol)
· enhver medisin som fører til redusert innhold av magnesium eller kalium i blodet (f.eks. amfotericin B)
· cisaprid (medisin som brukes til å lindre enkelte mageproblemer).
Virkningen av disse legemidlene på pulsen kan forverres med TRISENOX. Du må sørge for å fortelle legen om alle legemidlene du tar.
-	dersom du bruker eller nylig har brukt andre legemidler som kan påvirke leveren din. Hvis du ikke er sikker, vis legen boksen eller pakningen.

Inntak av TRISENOX sammen med mat og drikke
Det er ikke nødvendig å begrense mat eller drikke når du bruker TRISENOX.

Graviditet
Rådfør deg med lege eller apotek før du tar noen form for medisin.
TRISENOX kan skade fosteret når det brukes av gravide kvinner.
Hvis du kan bli gravid, må du bruke sikker prevensjon under behandling med TRISENOX og i 6 måneder etter avsluttet behandling.

Rådfør deg med lege dersom du er gravid eller blir gravid under behandling med TRISENOX.

Menn må også bruke sikker prevensjon og rådes til å ikke få barn mens de får TRISENOX og i 3 måneder etter avsluttet behandling.

Amming
Rådfør deg med lege eller apotek før du tar noen form for medisin.
Arsenforbindelsen TRISENOX går over i morsmelk.
Du skal ikke amme når du bruker TRISENOX og i inntil to uker etter den siste dosen, da TRISENOX kan skade barnet som ammes.

Kjøring og bruk av maskiner
TRISENOX forventes å ha ingen eller ubetydelig påvirkning på evnen til å kjøre bil og bruke maskiner.
Hvis du opplever ubehag eller hvis du føler deg uvel etter en injeksjon med TRISENOX, bør du vente til symptomene forsvinner før du kjører bil eller bruker maskiner.

TRISENOX inneholder natrium
TRISENOX inneholder mindre enn 1 mmol natrium (23 mg) i hver dose, og er så godt som ”natriumfritt”.


3.	Hvordan TRISENOX gis

Behandlingens varighet og hyppighet

Pasienter som nylig har fått diagnosen akutt promyelocytisk leukemi
Legen gir deg TRISENOX én gang om dagen som en infusjon. I den første behandlingssyklusen kan du behandles hver dag i opptil maksimalt 60 dager, eller inntil legen fastslår at du har blit bedre. Hvis du responderer positivt på TRISENOX, får du ytterligere 4 behandlingssykluser. Hver syklus består av 20 doser som gis 5 dager i uken (etterfulgt av 2 dagers opphold) i 4 uker, etterfulgt av 4 ukers opphold. Legen avgjør nøyaktig hvor lenge du må fortsette behandling med TRISENOX.

Pasienter med akutt promyelocytisk leukemi som ikke har blitt bedre av andre behandlinger
Legen gir deg TRISENOX én gang om dagen som en infusjon. I den første behandlingssyklusen kan du behandles hver dag i opptil maksimalt 50 dager, eller inntil legen fastslår at du har blitt bedre. Hvis du responderer positivt på TRISENOX, får du en ny behandlingssyklus på 25 doser som gis 5 dager i uken (etterfulgt av 2 dagers opphold) i 5 uker. Legen avgjør nøyaktig hvor lenge du må fortsette behandling med TRISENOX.

Hvordan behandlingen gis

TRISENOX må fortynnes med en oppløsning som inneholder glukose eller en oppløsning som inneholder natriumklorid.

TRISENOX gis vanligvis av en lege eller sykepleier. Den gis i form av drypp (infusjon) i en vene i løpet av 1–2 timer. Infusjonen kan vare lenger hvis det oppstår bivirkninger som rød hud og svimmelhet.

TRISENOX må ikke blandes med eller injiseres gjennom samme slange som andre legemidler.

Hvis du blir gitt for mye av TRISENOX
Du kan oppleve kramper, muskelsvakhet og forvirring. Hvis dette skjer, må behandling med TRISENOX opphøre umiddelbart og legen vil behandle arsenikkoverdosen.

Spør lege, apotek eller sykepleier dersom du har noen spørsmål om bruken av dette legemidlet.


4.	Mulige bivirkninger

Som alle legemidler kan dette legemidlet forårsake bivirkninger, men ikke alle får det.

Kontakt lege eller sykepleier umiddelbart dersom du merker følgende bivirkninger, da de kan være tegn på en alvorlig tilstand som kalles “differensieringssyndrom”, som kan være dødelig:
· pustevansker
· hoste
· brystsmerter
· feber

Kontakt lege eller sykepleier umiddelbart dersom du merker én eller flere av følgende bivirkninger, da de kan være tegn på allergisk reaksjon:
· pustevansker
· feber
· plutselig vektøkning
· vannretensjon
· besvimelse
· hjertebank (sterke hjerteslag som du kan føle i brystet)

Når du behandles med TRISENOX, kan du oppleve noen av følgende reaksjoner:
Svært vanlige (kan ramme flere enn 1 av 10 personer):
· tretthet (fatigue), smerter, feber, hodepine
· kvalme, oppkast, diaré
· svimmelhet, muskelsmerter, nummenhet eller prikking
· utslett eller kløe
· økt blodsukker, ødem (hevelse på grunn av for mye væske)
· kortpustethet, rask hjerterytme, unormal EKG-hjertemåling
· redusert konsentrasjon av kalium eller magnesium i blodet, unormale leverfunksjonstester, inkludert overskudd av bilirubin eller gammaglutamyltransferase i blodet

Vanlige (kan ramme opptil 1 av 10 personer):
· redusert antall blodceller (blodplater, røde og/eller hvite blodceller), økt antall hvite blodceller,
· frysninger, vektøkning
· feber på grunn av infeksjon og lave nivåer av hvite blodceller, helvetesild
· brystsmerter, blødning i lungen, hypoksi (lavt oksygennivå), ansamling av væske rundt hjertet eller lungen, lavt blodtrykk, unormal hjerterytme
· anfall, ledd- eller bensmerter, inflammasjon i blodkarene
· økt konsentrasjon av natrium eller magnesium, ketoner i blodet og urinen (ketoacidose), unormale nyrefunksjonstester, nyresvikt
· magesmerter (buksmerter)
· rødflekkete hud, hovent ansikt, uklart syn

Ikke kjent (kan ramme et ukjent antall personer):
· lungeinfeksjon, blodinfeksjon
· inflammasjon i lungene som fører til brystsmerter og kortpustethet, hjertesvikt
· dehydrering, forvirring
· hjernesykdom (encefalopati, Wernickes encefalopati) som kan føre til problemer med å bruke armer og ben, språkproblemer og forvirring

Melding av bivirkninger
Kontakt lege, apotek eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet.


5.	Hvordan du oppbevarer TRISENOX

Oppbevares utilgjengelig for barn.

Bruk ikke dette legemidlet etter utløpsdatoen som er angitt på hetteglassetiketten og esken.

Dette legemidlet krever ingen spesielle oppbevaringsbetingelser.

Hvis ikke legemidlet brukes umiddelbart etter fortynning, er oppbevaringstid etter åpning og oppbevaringsforhold før bruk legens, farmasøytens eller sykepleierens ansvar og vil normalt ikke være mer enn 24 timer ved 2 til 8 ºC, med mindre fortynning har funnet sted i et sterilt miljø.

Dette legemidlet skal ikke brukes hvis du oppdager fremmede partikler eller hvis oppløsningen er misfarget.

Legemidler skal ikke kastes i avløpsvann eller sammen med husholdningsavfall. Spør på apoteket hvordan du skal kaste legemidler som du ikke lenger bruker. Disse tiltakene bidrar til å beskytte miljøet.


6.	Innholdet i pakningen og ytterligere informasjon

Sammensetning av TRISENOX
· Virkestoff er arsentrioksid. Hver ml med konsentrat inneholder 2 mg arsentrioksid. Hvert hetteglass med 6 ml inneholder 12 mg arsentrioksid.
· Andre innholdsstoffer er natriumhydroksid, saltsyre og vann til injeksjonsvæsker. Se avsnitt 2 ”TRISENOX inneholder natrium”.

Hvordan TRISENOX ser ut og innholdet i pakningen
· TRISENOX er et konsentrat til infusjonsvæske, oppløsning (sterilt konsentrat). TRISENOX kommer i hetteglass, i en beskyttende plasthylse, som en konsentrert, klar, fargeløs, vandig løsning.
· Hver eske inneholder 10 hetteglass til engangsbruk.

Innehaver av markedsføringstillatelsen
Teva B.V., Swensweg 5, 2031 GA Haarlem, Nederland

Tilvirker
Merckle GmbH, Graf-Arco-Str-3, 89079 Ulm, Tyskland

S.C. Sindan-Pharma S.R.L., B-dul Ion Mihalache nr 11, sector 1, Cod 011171, Bucharest, Romania

Dette pakningsvedlegget ble sist oppdatert {MM/ÅÅÅÅ}

Detaljert informasjon om dette legemidlet er tilgjengelig på nettstedet til Det europeiske legemiddelkontoret (The European Medicines Agency): https://www.ema.europa.eu.
Der kan du også finne lenker til andre nettsteder med informasjon om sjeldne sykdommer og behandlingsregimer.


---------------------------------------------------------------------------------------------------------------------------

Påfølgende informasjon er bare beregnet på helsepersonell:

ASEPTISK TEKNIKK MÅ OVERHOLDES STRENGT VED ALL HÅNDTERING AV TRISENOX, DA DET IKKE ER TILSATT NOEN KONSERVERINGSMIDLER.

Fortynning av TRISENOX
TRISENOX må fortynnes før administrasjon.
Personalet skal være opplært til å håndtere og fortynne arsentrioksid, og må bruke egnet beskyttende kledning.

OBS! LEGG MERKE TIL NY KONSENTRASJON (2 mg/ml)




Fortynning: Sett sprøytenålen forsiktig i hetteglasset og trekk opp nødvendig mengde. TRISENOX må deretter fortynnes umiddelbart med 100 til 250 ml glukose 50 mg/ml (5 %) injeksjonsvæske, oppløsning eller natriumklorid 9 mg/ml (0,9 %) injeksjonsvæske, oppløsning.

Ubrukte rester av hvert hetteglass må destrueres på riktig måte. Ikke oppbevar ubrukte rester til senere administrasjon.

Bruk av TRISENOX
TRISENOX er kun til engangsbruk. Det må ikke blandes med eller brukes i samme slange som andre legemidler.

TRISENOX må gis intravenøst over 1–2 timer. Infusjonens varighet kan forlenges opptil 4 timer hvis vasomotoriske reaksjoner observeres. Det er ikke nødvendig med sentralt venekateter.

Den fortynnede oppløsningen må være klar og fargeløs. Alle parenterale oppløsninger må kontrolleres visuelt for små partikler og misfarging før administrasjon. Bruk ikke legemidlet hvis det finnes fremmedlegemer i det.

Etter fortynning i intravenøse oppløsninger er TRISENOX kjemisk og fysisk stabil i 24 timer ved 15‑30 °C og 72 timer ved kjøleskaptemperaturer (2–8 °C). Av mikrobiologiske hensyn må legemidlet brukes umiddelbart. Hvis det ikke brukes straks, er oppbevaringstider etter åpning og oppbevaringsforhold før bruk brukerens ansvar og vil normalt ikke være mer enn 24 timer ved 2‑8 °C, med mindre fortynning har funnet sted under kontrollerte og validerte aseptiske forhold.

Prosedyre for destruksjon
Ikke anvendt legemiddel, gjenstander som kommer i kontakt med legemidlet samt avfall bør destrueres i overensstemmelse med lokale krav.

